Diari Oficial de la Generalitat Valenciana


Sumari del DOGV 9624, del 23-06-2023 (2023/7128)

Informació pública i consultes als efectes de l'Avaluació Ambiental i Territorial Estratègica (Simplificada) de l'Alternativa Tècnica presentada en el procediment per al desenvolupament del Programa d'Actuació Integrada «Pego Golf», de Pego. Expedient G/3283/2022.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9624

Data del DOGV
:   23-06-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/7128


Data del document
:   14-06-2023

Organisme emissor
:   Ajuntament de Pego

Tipus de document
:   Anunci

Descriptors 

:   * administració local
    * pla d'urbanisme

Informació pública i consultes als efectes de l'Avaluació Ambiental i Territorial Estratègica (Simplificada) de l'Alternativa Tècnica presentada en el procediment per al desenvolupament del Programa d'Actuació Integrada «Pego Golf», de Pego. Expedient G/3283/2022. [2023/7128]  
En compliment del que es disposa en el Decret legislatiu 1/2021, de 18 de juny, del Consell d'aprovació del text refós de la Llei d'ordenació del territori, urbanisme i paisatge (TRLOTUP), es publica l'Acord d'11 de maig de 2023, de la Junta de Govern Local (Expedient 3283/2022), que, textualment, en la seua part dispositiva, diu:  
  
«Primer. Iniciar el procediment simplificat ambiental i territorial estratègic, sotmetent a informació pública el document d'Esborrany del Pla i el Document d'Inici, que consten en l'alternativa tècnica per al desenvolupament del Programa d'Actuació Integrada «Pego Golf» presentada per la mercantil «Construcciones Hispano Germanas, SAU», durant 30 dies hàbils, a comptar des de l'endemà de la publicació del corresponent anunci en el Diari Oficial de la Generalitat Valenciana (DOGV), segons el que es disposa en l'article 53.1 en relació amb l'article 61.1, del TRLOTUP.  
Segon. Efectuar consulta, durant el mateix termini, a les administracions públiques i organismes afectats, amb petició dels informes exigibles d'acord amb la legislació sectorial, així com a les persones interessades. La falta d'emissió dels informes en el termini establit permetrà prosseguir la tramitació de les actuacions. I sol·licitar informe als Serveis municipals competents.  
Tercer. Ordenar la publicació de la part dispositiva d'aquest acord, mitjançant anuncis en el Diari Oficial de la Generalitat Valenciana (DOGV), en un diari no oficial de premsa escrita de gran difusió en la localitat, i en la pàgina web municipal www.pego.org. Els anuncis indicaran l'adreça electrònica per a la seua consulta.  
Enllaç: https://www.pego.org/noticies/2023/06/13/informacio-publica-i-consultes-als-efectes-de-lavaluacio-ambiental-i-territorial-estrategica-simplificada-de-lalternativa-tecnica-presentada-en-el-procediment-per-al-desenvolupament-del-programa/  
Quart. Notificar aquest acord als titulars cadastrals i registrals dels terrenys inclosos en l'actuació, així com a quantes persones, associacions, plataformes o col·lectius s'hagueren personat o aportat suggeriments a les diferents fases d'aprovació del programa, indicant que es tracta d'un acte de tràmit, contra el qual no cap recurs.  
Tots els documents i informació rellevant estaran accessibles i a la disposició de qui tinga interés, a partir de la publicació de l'anunci en el DOGV i durant el termini indicat de 30 dies hàbils, en la pàgina web municipal www.pego.org, així com en el departament d'urbanisme de l'Ajuntament de Pego, situat en la Plaça de l'Ajuntament, número 1, de Pego, de dilluns a divendres, de 09:00 a 14:00 hores, perquè les persones interessades puguen examinar aquesta documentació i formular les al·legacions, suggeriments i observacions que estimen pertinents.»  
  
Cosa que es fa pública per a general coneixement i als efectes procedents. En particular, a l'efecte dels interessats que siguen desconeguts, s'ignore el lloc de la notificació o bé, intentada aquesta, no s'haguera pogut practicar, de conformitat amb el que s'estableix en els articles 44 i 45 de la Llei 39/2015, d'1 d'octubre, del procediment administratiu comú de les administracions públiques (LPACAP).  
  
Pego, 14 de juny de 2023.- L'alcalde-president en funcions: Enrique Moll Briones.